open-index/open-wikipedia-markdown huggingface dataset:
খলিলুল ক্বারী

**খলিল বিন আবদূর রহমান আল-ক্বারী** (১৩৬১ হি:/ ১৯৪০ - ২৩ জিলহজ্জ ১৪৩৯ হি: / ৩ সেপ্টেম্বর ২০১৮), ছিলেন দুই পবিত্র মসজিদের ইমামদের শাইখ। কুরআনিক রেনেসাঁর অন্যতম প্রতিষ্ঠাতা হিসেবে তিনি বিবেচিত হন।

খলিলুল ক্বারী ১৯৪০ সালে পাকিস্তানের মুজাফফারাবাদে জন্মগ্রহণ করেন। তিনি লাহোরের শেখ মুহাম্মদ সুলেমান এবং ক্বারী আনোয়ারুল হকের অধীনে শিক্ষা অর্জন করেন। শেখ ফজলুল করিমের কাছ থেকে তিনি কুরআন মুখস্থ করেন। এরপর তিনি পাকিস্তানের "কুরআ'-এর উপর "কিরাআত" অধ্যয়ন করেছিলেন। পাকিস্তানে তিনি মুজাফফরাবাদ অঞ্চলে রেডিওর উপস্থাপক হিসেবেও কাজ করেন।

তিনি ১৯৬৩ সালে  মক্কা আল-মুকাররামায় গমন করেন। সেখানে তিনি বিন লাদেন মসজিদ এবং মসজিদ আল-হারামে পড়াশোনা করেন। এরপর তিনি গ্র্যান্ড মসজিদে শিক্ষকতা করেন। আল-সাফায় আল-আরকাম বিন আবি আল-আরকাম ইনস্টিটিউটেও তিনি নিজেকে শিক্ষকতায় নিয়োজিত রাখেন। তারপর তিনি মদিনা মুনাওয়ারায় চলে যান। সেখানে ইমাম মুহাম্মদ ইবনে সৌদ ইসলামি বিশ্ববিদ্যালয় মদিনা ইনস্টিটিউটের একজন শিক্ষক হিসেবে নিযুক্ত হন। সেখানে তিনি বসবাসের জন্য স্থায়ী হন এবং  নিজেকে কুরআন শিক্ষাদানে নিয়োজিত রাখেন।

তাকে "দুই পবিত্র মসজিদের ইমামদের শাইখ" বলা হতো; তার প্রাক্তন ছাত্রদের মধ্যে ছয়জন শেখ মোহাম্মদ আইয়ুব এবং শেখ আলী জাবের সহ অন্যান্য সুপরিচিত ছাত্রদের সাথে মক্কার গ্রেট মসজিদের ইমাম হিসাবে দায়িত্ব পালন করেন।

খলিলুল ক্বারী কুরআন তেলাওয়াত করার ক্ষেত্রে হিজাজিদের পথপ্রদর্শক হিসাবে বিবেচিত হন। তিনি সৌদি আরবে কুরআন মুখস্থ করার জন্য দাতব্য সমিতির প্রতিষ্ঠাতাদের একজন। তিনি মসজিদে নববীর সুপরিচিত দুইজন ইমাম মুহাম্মদ এবং মাহমুদের পিতা ছিলেন। 

## মৃত্যু
তিনি ১৪৩৯ হিজরির ২৩ জিলহজ্ব (৩ সেপ্টেম্বর ২০১৮ খ্রিস্টাব্দে) মদিনায় ৭৮ বছর বয়সে মৃত্যুবরণ করেন। তাকে আল-বাকী কবরস্থানে ভোরবেলায় দাফন করা হয়।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:মদিনার ব্যক্তি
বিষয়শ্রেণী:পাকিস্তানি বংশোদ্ভূত সৌদি আরবের ব্যক্তি
বিষয়শ্রেণী:কুরআনের পাকিস্তানি ক্বারী
বিষয়শ্রেণী:সৌদি আরবের সুন্নি ইসলামি পণ্ডিত
বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের শিক্ষক
বিষয়শ্রেণী:জান্নাতুল বাকিতে সমাধিস্থ
বিষয়শ্রেণী:সৌদি আরবে পাকিস্তানি অভিবাসী
বৈজ্ঞানিক ন্যায়পরায়ণতা

**বৈজ্ঞানিক ন্যায়পরায়ণতা** (Scientific integrity) বলতে বৈজ্ঞানিক গবেষকদের পেশাদারি কর্ম সংক্রান্ত "শ্রেষ্ঠ চর্চা" নির্দেশক কিছু মূল্যবোধ ও নিয়মের সমষ্টিকে বোঝায়, যেটি বৈজ্ঞানিক গবেষণায় কঠোর নিয়মানুবর্তিতা ও সততার প্রতিশ্রুতি দেয়। এই ধারণাটি ২০০৭ সালে ওইসিডি-র (অর্থনৈতিক সহযোগিতা ও উন্নয়ন সংস্থা) একটি প্রতিবেদনে প্রথম উল্লেখ করা হয়। বৈজ্ঞানিক গবেষণায় পুনরাবৃত্তি সংকট ও বৈজ্ঞানিক অসদাচরণের বিরুদ্ধে লড়াইয়ের প্রেক্ষাপটে এই ধারণাটির উদ্ভব হয়। একে **বৈজ্ঞানিক সততা**, **বৈজ্ঞানিক সাধুতা**, **বৈজ্ঞানিক ন্যায়নিষ্ঠা**, ইত্যাদি নামেও ডাকা হতে পারে।

মার্কিন কৃষি মন্ত্রণালয়ের প্রকাশিত একটি সংজ্ঞা অনুযায়ী বৈজ্ঞানিক ন্যায়পরায়ণতা হল "এমন একটি পরিস্থিতি যা বৈজ্ঞানিক কর্মকাণ্ড পরিচালনা, সেগুলির প্রতিবেদন ও সেগুলির ফলাফল প্রয়োগ করার ব্যাপারে পেশাদারি মূল্যবোধ ও চর্চার প্রতি নিষ্ঠার ফলাফল, এবং যার ফলে গবেষণার বস্তুনিষ্ঠতা, স্পষ্টতা ও পুনরুৎপাদনযোগ্যতা নিশ্চিত হয় এবং পক্ষপাত, মিথ্যা, জালিয়াতি, কুম্ভীলকবৃত্তি, অনুপযুক্ত প্রভাববিস্তার, রাজনৈতিক হস্তক্ষেপ, বিবাচন ও পদ্ধতিগত ও তথ্যগত নিরাপত্তার অপর্যাপ্ততা থেকে মুক্ত থাকা যায়।" 
 
## উদ্যোগসমূহ
২০০৭ সালে ওইসিডি প্রকাশিত প্রতিবেদনে বৈজ্ঞানিক অসদাচরণ প্রতিরোধ ও বৈজ্ঞানিক ন্যায়পরায়ণতাকে উৎসাহ প্রদানের জন্য সেরা চর্চাগুলি সম্পর্কে লেখা হয়। এই ক্ষেত্রটির মূল পাঠ্যগুলি হল:
* গবেষকদের জন্য ইউরোপীয় সনদ (European Charter for Researchers) (২০০৫)
* গবেষণায় ন্যায়পরায়ণতা বিষয়ে সিঙ্গাপুর বিবৃতি (২০১০)
* সর্ব ইউরোপীয় অ্যাকাডেমিসমূহ (All European Academies, ALLEA) এবং ইউরোপীয় বিজ্ঞান ফাউন্ডেশনের (European Science Foundation, ESF) গবেষণায় ন্যায়পরায়ণতার জন্য ইউরোপীয় আচরণবিধি (২০১১, এবং ২০১৭ সালে সংশোধিত)).

### ইউরোপে
২০১১ সালে প্রথম প্রকাশিত ও ২০১৭ সালে সংশোধিত গবেষণায় ন্যায়পরায়ণতার জন্য ইউরোপীয় আচরণবিধিতে (The European Code of Conduct for Research Integrity) চারটি মূলরেখা বরাবর বৈজ্ঞানিক ন্যায়পরায়ণতার ধারণাটি বিকাশসাধন করা হয়েছে :
* নির্ভরযোগ্যতা (Reliability): গবেষণার গুণমান ও পুনরুৎপাদনযোগ্যতার সাথে সংশ্লিষ্ট।
* সততা (Honesty): গবেষণার স্বচ্ছতা ও বস্তুনিষ্ঠতার সাথে সংশ্লিষ্ট।
* সম্মান (Respect): গবেষণার মানবিক, সাংস্কৃতিক ও বাস্তুবৈজ্ঞানিক পরিবেশের সাথে জড়িত।
* জবাবদিহিতা (Accountability): গবেষণা প্রকাশের ভবিষ্যৎ প্রভাবের সাথে জড়িত।

## আরও দেখুন
*উচ্চশিক্ষায়তনিক ন্যায়পরায়ণতা 

## তথ্যসূত্র

বিষয়শ্রেণী:বৈজ্ঞানিক পদ্ধতি
বিষয়শ্রেণী:নীতিশাস্ত্র ও পরিসংখ্যান
বিষয়শ্রেণী:অধিবিজ্ঞান
জাকারিয়া হাউসাউই

**জাকারিয়া সিরাজ হাউসাউই** (, ; জন্ম: ১২ জানুয়ারি ২০০১; **জাকারিয়া হাউসাউই** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।

২০২২ সালে, জাকারিয়া সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। একই বছরে তিনি সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
জাকারিয়া সিরাজ হাউসাউই ২০০১ সালের ১২ই জানুয়ারি তারিখে সৌদি আরবের মদিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
জাকারিয়া সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আল ইত্তিহাদ ক্লাবের (জেদ্দা) খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:সৌদি আরবের আন্তর্জাতিক যুব ফুটবলার
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:মদিনার ব্যক্তি
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:সৌদি প্রথম বিভাগ লিগের খেলোয়াড়
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:এশিয়ান গেমসে সৌদি আরবের প্রতিযোগী
বিষয়শ্রেণী:২১শ শতাব্দীর সৌদি পুরুষ ক্রীড়াবিদ
বিষয়শ্রেণী:সৌদি_পুরুষ_ফুটবলার
আবদুল্লাহ ঘুমারি

**আবু আল-ফাদল আবদুল্লাহ বিন মুহাম্মদ বিন আল-সিদ্দিক আল-ঘুমারি** ( ; ১৯১০ – ১৯৯৩) একজন মুসলিম প্রচারক, হাদিসের পণ্ডিত, আইনবিদ এবং মরক্কোর ধর্মতত্ত্ববিদ ছিলেন।

## জীবন

ঘুমারি ১৯১০ সালে তানজাহে জন্মগ্রহণ করেন এবং ১৯৯৩ সালে সেখানেই মারা যান। শৈশবে তিনি প্রাথমিকভাবে তার পিতা ইসলামিক পণ্ডিত মুহাম্মদ বিন আল-সিদ্দিক আল-ঘুমারির কাছে শিক্ষা গ্রহণ করেছিলেন। তিনি আরবি ব্যাকরণে *[[বুলুগ আল মারাম]]*, *আলফিয়া* এবং *আজারুমিয়া* ছাড়াও অল্প বয়সেই কুরআন হাফেজ হয়েছিলেন।

ঘুমারি পরে তার উচ্চ শিক্ষার জন্য ফেজ ভ্রমণ করেন, কিন্তু তারপর আল-কারাওইন বিশ্ববিদ্যালয়ে ভর্তি হন। সেখানে থাকাকালীন তিনি ইউনেস্কোর বিশ্ব ঐতিহ্যবাহী স্থান কাইরুয়ান জামে মসজিদ, এবং মুসলিম ধর্মীয় শিক্ষার গুরুত্বপূর্ণ আসনও অধ্যয়ন করেন। অধ্যয়ন চলাকালীন ঘুমারি সুন্নি ইসলামের প্রামাণিক পাঠ্য অধ্যয়ন করেন, যার মধ্যে *[[সহীহ বুখারী|সহিহ আল-বুখারির]]* আল-কাস্তালানীর ব্যাখ্যা এবং খলিল ইবনে ইসহাক আল-জুন্দির রচনাগুলি অন্তর্ভুক্ত ছিল। অবশেষে ঘুমারি ১৯৩০ সালে কারাওইন থেকে আল-আজহার বিশ্ববিদ্যালয়ে চলে আসেন এবং পরের বছর স্নাতক লাভ করেন। শিক্ষা চলাকালীন সময় ঘুমারি আল-কাওসারির একজন ছাত্র ছিলেন, যার মধ্যে ঘুমারি পরে অত্যন্ত নেতিবাচক দৃষ্টিভঙ্গি পোষণ করতেন।

বিংশ শতাব্দীর মাঝামাঝি মুসলিম ব্রাদারহুডের প্রভাব সম্পর্কে বৃহত্তর আরব বিশ্বের ভয়ের কারণে ঘুমারির বিরুদ্ধে একটি বিদেশী গোষ্ঠীর সাথে সম্পর্ক থাকার অভিযোগ আনা হয়েছিল। ১৯৬১ সালে তাকে দশ বছরের কারাদণ্ডে দণ্ডিত করা হয়েছিল (সম্ভবত তার সময় মিশরে কাটানোর কারণে যেখানে ব্রাদারহুড গঠিত হয়েছিল)। তার বড় ভাই আহমদ আল-ঘুমারি তার ছোট ভাইয়ের দীর্ঘ সাজার কথা শুনে অসুস্থ হয়ে পড়েন এবং আট মাস পরে মারা যান।

## শিক্ষক

তিনি মুহাম্মদ আল-তাহির ইবনে আশুর, ইউসুফ নাবহানি, মুহাম্মদ জাহেদ কাওসারি, মুহাম্মদ বাখিত আল-মুতাঈ এবং হাসনাইন মুহাম্মদ মাখলুফের অধীনে অধ্যয়ন করেন।

## ছাত্র

ঘুমারির ছাত্রদের মধ্যে ছিলেন সালাহ উদ দীন আত তিজানি এবং মুহাম্মদ বিন ইয়াহিয়া আল-নিনোভি, হাসান আল-কাত্তানি। হামজা ইউসুফ তার কাছ থেকে ইজাযা লাভ করেন।

## উদ্ধৃতি

## বহিঃসংযোগ
* শেখ আবদুল্লাহ আল-সিদ্দিক আল-ঘুমারির জীবনী 
* ইবনে আল-সিদ্দিক পরিবারের আরবি অনলাইন জীবনী  

বিষয়শ্রেণী:আশআরি ব্যক্তি
বিষয়শ্রেণী:মুহাদ্দিস
বিষয়শ্রেণী:সুন্নি সুফি
বিষয়শ্রেণী:১৯১০-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:মরক্কী সুফি লেখক
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:সুন্নি ফিকহ পণ্ডিত
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ইমাম
বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুরআনের হাফেজ
আস এভেনচুরাস দি গুই ই এস্টোপা

***আস এভেনচুরাস দি গুই ই এস্টোপা*** () ব্রাজিলিয়ান একটি ফ্ল্যাশ-অ্যানিমেটেড টিভি ধারাবাহিক যা অ্যাডাম পেল্টজম্যান, ২০০৯ সালে কার্টুন নেটওয়ার্ক জন্য নির্মাণ করেন।

মৌসুম ২ ২০১০-এ সম্প্রচারিত হয়েছিল। মৌসুম ৩ ১৩ নভেম্বর, ২০১১-এ সম্প্রচারিত হয়েছিল। এটিও লাতিন আমেরিকায় ২ ডিসেম্বর, ২০১৩-এ টুনকাস্ট এবং বুমেরাং দ্বারা সম্প্রচারিত হয়েছিল। মৌসুম ৪ কার্টুন নেটওয়ার্কে ৭ সেপ্টেম্বর, ২০১৫-এ সম্প্রচারিত হয়েছিল। এপ্রিল ২০২১-এ সিরিজটি তার মৌসম ৫ এর প্রিমিয়ারের সাথে বুমেরাং-এ ফিরে আসে।

## চরিত্র

* **গুই "ইগুইনহো"** () একটি ওয়েস্ট হাইল্যান্ড হোয়াইট টেরিয়ার। তার পুরো নাম গিয়ের্মে ইগুইনহো জুনিয়র দা সিলভা। তিনি মাঝে মাঝে একটি লাল টুপি পরেন।
* **এস্টোপা** () একটি মোটা ধূসর কুকুর। তিনি গুইয়ের সেরা বন্ধু। তিনি সাধারণত পায়ে এবং হাতে হলুদ স্নিকার পরেন।
* **ক্রোকেতে স্প্যানিয়েল** () একটি বাদামী মহিলা ইংরেজি ককার স্প্যানিয়েল। তিনি গুইয়ের প্রেমিকা।
* **পিটিবুরো** () একটি বেইজ পিটবুল। তিনি গুইয়ের বন্ধু এবং প্রতিদ্বন্দ্বী।
* **ডোনা ইগুইল্ডা** () একটি মহিলা ওয়েস্ট হাইল্যান্ড হোয়াইট টেরিয়ার। তিনি গুইয়ের মা।
* **ফিফিভেলিনহা** () একটি বেগুনি চুল সঙ্গে একটি মেয়ে।
* **রিবাল্ডো "রিবা"** () একটি ইঁদুর।
* **রোকেতে স্প্যানিয়েল** () একটি ফরাসি বেইজ মহিলা স্প্যানিয়েল। তিনি ক্রোকেতের বড় চাচাত ভাই।
* **প্রফেসরা জরারকা** () একটি সবুজ মহিলা সাপ।
* **পিটিবেলা** একটি বেইজ মহিলা পিটবুল। তিনি পিটিবুরোর প্রেমিকা।
* **পিটবালিনহা** একটি ছোট বেইজ পিটবুল। তিনি পিটিবুরোর ছোট ভাই।
* **জাইমিনহো** () একটি শূকর।
* **নের্ডসন** () একটি ছেলে। তিনি গুইয়ের প্রতিবেশী।
* **ইরমাওজাও** একটি বড় এবং শক্তিশালী বেইজ কুকুর।
* **জাস্টিন বিবেলো** () একটি হলুদ কিশোর পাখি।
* **লিভিয়া** () একটি ট্যান মহিলা কুকুর।
* **বার্ডি** একটি লাল পাখি।
* **ডাক্তার অস্কার টুন** () একটি চিকিৎসক।
* **জ্যাক পে ডি'কারি** () একটি ফরাসি গোলাপী কুকুর।
* **বিসা** () একটি বেইজ মহিলা কুকুর। তিনি গুইয়ের প্রমাতামহ।
* **ডোনা গ্রালহা** () একটি অ্যাজুর জে।
* **ডাউটার** () একটি ভাল্লুক ডাক্তার।
* **মিকুইনহো** () একটি ছোট সাধারণ মারমোসেট।
* **পাই দো মিকুইনহো** () একটি সাধারণ মারমোসেট এবং মিকুইনহোর পিতা।
* **মনিটর** () একটি বাদামী কুকুর।
* **সেউ পোলভো** () একটি হলুদ টাই সঙ্গে একটি লাল অক্টোপাস।
* **বুরো** () একটি বাদামী গাধা।
* **টিয়া গ্লাউসিয়া** একটি লালচে বেইজ কুকুর।
* **পাউলিনহা** একটি বড় এবং শক্তিশালী গোলাপী কুকুর।

## তথ্যসূত্র

## বহিঃসংযোগ

*  
* 
* 
* 
* 

বিষয়শ্রেণী:ব্রাজিলিয়ান টেলিভিশন ধারাবাহিক
বিষয়শ্রেণী:কার্টুন
বিষয়শ্রেণী:অ্যানিমেটেড টেলিভিশন ধারাবাহিক
হুঁশিয়ারি ঘণ্টাবাদক

**হুঁশিয়ারি ঘণ্টাবাদক** বা **গোপন তথ্য ফাঁসকারী** বলতে এমন কোনও ব্যক্তি বা কর্মচারীকে বোঝায় যিনি কোনও সরকারি বা বেসরকারি প্রতিষ্ঠান বা সংস্থার দ্বারা বা সেটির ভেতরে সংঘটিত তথাকথিত কোনও বেআইনি, অনৈতিক, নিষিদ্ধ, অনিরাপদ, ক্ষতিকর বা প্রতারণামূলক কর্মকাণ্ড,  দুষ্কৃতি বা কর্তব্যে অবহেলার গোপন তথ্য ফাঁস করে দেন। হুঁশিয়ারি ঘণ্টাবাদকরা বিভিন্ন অভ্যন্তরীণ বা বহিঃস্থ যোগাযোগ প্রণালীর আশ্রয় নিয়ে তাদের তথ্য বা অভিযোগগুলি জ্ঞাপন করতে পারেন। একটি গবেষণা মতে ৮৩% হুঁশিয়ারি ঘণ্টাবাদকই প্রতিষ্ঠানের ভেতরেই কোনও তদারক, মানব সম্পদ বিভাগ বা কোনও নিরপেক্ষ তৃতীয় পক্ষের কাছে প্রতিবেদন দেন এবং আশা করেন যে প্রতিষ্ঠানটি সমস্যাটির ব্যাপারে পদক্ষেপ নেবে ও সেটি সংশোধন করবে।  তবে কিছু কিছু হুঁশিয়ারি ঘণ্টাবাদক তার প্রতিষ্ঠানের  বহিঃস্থ কোনও সংস্থার সাথে যেমন সংবাদমাধ্যম, সরকার বা দায়িত্বপ্রাপ্ত আইন প্রয়োগকারী সংস্থার কাছে অভিযোগগুলি নিয়ে আসতে পারেন এবং এভাবে জনস্বার্থে গোপন তথ্য উন্মোচন বা দৃষ্টিগোচর করে জনগণকে হুঁশিয়ার করতে পারেন। গোপন তথ্য ফাঁসের ঘটনাটি বেসরকারি খাত বা সরকারি খাত --- উভয় খাতেই ঘটতে পারে। হুঁশিয়ারি ঘণ্টাবাদক ব্যক্তি সাংবাদিকদের কাছে স্বনামে বা বেনামে এই তথ্যগুলি ফাঁস করতে পারেন।  এভাবে অন্যথায় যে তথ্যগুলি গোপন থাকত, সেগুলি  সর্বসাধারণের এখতিয়ারে চলে আসে। তাই হুঁশিয়ারি ঘণ্টাবাদকরা একটি মূল্যবান জনসেবামূলক কাজ করে থাকেন।

হুঁশিয়ারি ঘণ্টাবাদকের প্রতিশোধের স্বীকার হওয়ার ঝুঁকি মাথায় রাখতে হয় এবং তাদেরকে প্রায়শই হুঁশিয়ারি ঘণ্টাবাদনের জন্য চড়া দাম দিতে হয়। প্রতিশোধের সবচেয়ে সাধারণ রূপটি হল চাকুরি থেকে হঠাৎ অব্যাহতি দেওয়া। তবে আরও বেশ কিছু কাজকে প্রতিশোধমূলক হিসেবে বিবেচনা করা যেতে পারে, যেমন কাজের ভার অত্যধিক বৃদ্ধি পাওয়া, আকস্মিকভাবে কর্মঘণ্টা ব্যাপক হ্রাস পাওয়া, কর্মসম্পাদনে বাধাপ্রদান বা পরপীড়নের শিকার হওয়া। অনেক দেশে হুঁশিয়ারি ঘণ্টাবাদকদেরকে সুরক্ষা প্রদানের জন্য ও হুঁশিয়ারি ঘণ্টাবাদনমূলক কর্মকাণ্ড নিয়মকানুনের মধ্যে আনার জন্য আইন আছে। এই আইনগুলি সরকারি ও বেসরকারি খাতে হুঁশিয়ারি ঘণ্টাবাদনের ব্যাপারে সাধারণত ভিন্ন ভিন্ন দৃষ্টিভঙ্গি গ্রহণ করে থাকে।

হুঁশিয়ারি ঘণ্টাবাদকরা সবসময় তাদের কাঙ্ক্ষিত লক্ষ্য বাস্তবায়ন করতে পারেন না। তাদের দাবিগুলি বিশ্বাসযোগ্য ও সফল হতে হলে তাদেরকে অবশ্যই সেগুলির সপক্ষে জোরালো সাক্ষ্যপ্রমাণ দিতে হয়, যাতে সরকার বা অন্য কোনও নিয়ন্ত্রক কর্তৃপক্ষ সেই সাক্ষ্যপ্রমাণগুলি ব্যবহার করে বা তদন্ত করে ঐ দাবিগুলি "প্রমাণ" করতে পারে ও দুর্নীতিগ্রস্ত ব্যবসা প্রতিষ্ঠান এবং/বা সরকারি সংস্থাগুলিকে শায়েস্তা করতে পারে।

## তথ্যসূত্র


বিষয়শ্রেণী:কর্পোরেশন-বিরোধী আন্দোলন কর্মকাণ্ড 
বিষয়শ্রেণী:ভিন্নমত

বিষয়শ্রেণী:মত প্রকাশের স্বাধীনতা

বিষয়শ্রেণী:বাক স্বাধীনতা 
বিষয়শ্রেণী:চাকুরি থেকে অব্যাহতিদানের কারণ 
বিষয়শ্রেণী:শ্রম আইন 
বিষয়শ্রেণী:রাজনৈতিক পরিভাষা
বিষয়শ্রেণী:মার্কিন যুক্তরাষ্ট্রের কেন্দ্রীয় সরকারের শ্রম প্রবিধান 
বিষয়শ্রেণী:কর্মস্থলে পরপীড়ন
গুরুগীতা

**গুরুগীতা** (; আক্ষরিক অর্থ গুরুর সঙ্গীত) হল একটি হিন্দু ধর্মগ্রন্থ যা ঋষি ব্যাস দ্বারা রচিত হয়েছে বলে জানা যায়। এই শাস্ত্রের শ্লোকগুলিও জপ করা যেতে পারে। পাঠ্যটি বৃহত্তর স্কন্দপুরাণের অংশ। পাঠ্যটির বিভিন্ন সংস্করণ রয়েছে, প্রায় ১০০ থেকে ৪০০ শ্লোকের মধ্যে পরিবর্তিত। আরেকটি মত হল যে গুরুগীতা বিশ্বসার তন্ত্রের অংশ।

সিদ্ধযোগ ঐতিহ্যে, গুরুগীতাকে "অপরিহার্য পাঠ" হিসাবে বিবেচনা করা হয়; অন্যান্য কিছু ঐতিহ্যও এই মত পোষণ করে। মুক্তনন্দ গুরুগীতার অনন্য সংস্করণ তৈরি করার জন্য ১৮২টি শ্লোক বেছে নিয়েছিলেন, যেগুলো জপের নিজস্ব সুর রয়েছে।

গুরুগীতার পাঠ্য হিন্দু দেবতা, ভগবান শিব এবং তার স্ত্রী পার্বতীর মধ্যে কথোপকথন বর্ণনা করে, যেখানে তিনি তাকে জিজ্ঞাসা করেন কিভাবে মুক্তি পেতে হয়। শিব গুরু নীতি, গুরু উপাসনার সঠিক উপায় এবং গুরুগীতার পুনরাবৃত্তির পদ্ধতি ও উপকারিতা বর্ণনা করে তার উত্তর দেন।
## আরও দেখুন
* ভগবদ্গীতা
* ব্যাধগীতা
* হংসগীতা বা উদ্ধবগীতা
* দেবীগীতা
* ঈশ্বরগীতা
* অবধূতগীতা
* অষ্টাবক্রগীতা
* অনুগীতা

## তথ্যসূত্র

### উৎস

* *The Nectar of chanting*: Sacred texts and mantras sung in the ashrams of Swami Muktananda: Sanskrit transliteration with English translations SYDA Foundation Rev. ed edition (1978) 
* Paramhansa Pranavadarshan, *Shri Guru Gita*, Pranava, Inc. (2001) 
*
* 
* 

## বহিঃসংযোগ

*Shri Guru Gita in English, Hindi, and MP3

বিষয়শ্রেণী:হিন্দু ধর্মগ্রন্থ
বিষয়শ্রেণী:ভক্তি আন্দোলন
বিষয়শ্রেণী:সংস্কৃত গ্রন্থ
অপরাজিতা বালামুরুকন

**অপরাজিতা বালামুরুকন** (জন্ম ১৭ই মার্চ ১৯৯৪) হলেন একজন ভারতীয় মহিলা শিক্ষাবিদ এবং পেশাদার স্কোয়াশ খেলোয়াড়। তিনি সাধারণত ভারতীয় স্কোয়াশ দলের একজন নিয়মিত সদস্য। ২০১০ সালের পিএসএ ওয়ার্ল্ড ট্যুরের সময়, আগস্ট ২০১০ এ  তিনি তাঁর ক্রীড়া জীবনের সর্বোচ্চ পিএসএ মর্যাদাক্রম  অর্জন করেন, তাঁর র‍্যাঙ্ক ছিল ৭৭।

## প্রারম্ভিক জীবন
অপরাজিতার জন্ম ইরোডে এবং তিনি বড় হয়ে  উঠেছিলেন চেন্নাইয়ে। তাঁর বাবা বালামুরুকন একজন বিশিষ্ট ব্যবসায়ী ছিলেন। তাঁর মা সুমতি, একজন গৃহিণী। অপরাজিতা আট বছর বয়স থেকেই স্কোয়াশ খেলার প্রতি আগ্রহ দেখিয়েছিলেন।

## ক্রীড়া জীবন
অপরাজিতা স্কোয়াশ খেলায় মৌলিক প্রশিক্ষণের জন্য দশ বছর বয়সে আইসিএল একাডেমিতে একটি কোচিং ক্যাম্পে স্বাক্ষর করেছিলেন। এই সময় তাঁর প্রশিক্ষক ছিলেন হরি ওম ত্রিপাঠী। তিনি ২০০৯ সালে ১৫ বছর বয়সে পেশাদার স্কোয়াশ অ্যাসোসিয়েশনে (পিএসএ) যোগদান করেন এবং ২০০৯ পিএসএ ওয়ার্ল্ড ট্যুরে অংশ নেন। স্কোয়াশ খেলার সময় অপরাজিতা তাঁর এমবিএ ডিগ্রিও সম্পন্ন করেন।

তিনি ২০১২ মহিলা বিশ্ব টিম স্কোয়াশ চ্যাম্পিয়নশিপে ভারতের প্রতিনিধিত্ব করার প্রথম সুযোগ পেয়েছিলেন এবং তাঁর দল কোয়ার্টার ফাইনালে পৌঁছে গিয়েছিল। তিনি ২০১৪ এশিয়ান গেমসেও ভারতের প্রতিনিধিত্ব করেছিলেন এবং মহিলা দলের ইভেন্টে রৌপ্য পদক অর্জন করেছিলেন। একই বছরে, তিনি ২০১৪ ওয়ার্ল্ড ইউনিভার্সিটি স্কোয়াশ চ্যাম্পিয়নশিপেও প্রতিদ্বন্দ্বিতা করেছিলেন। যদিও ২০০৯ সালে তাঁর ক্রীড়া জীবনের শুরুতে তিনি অত্যন্ত প্রতিশ্রুতিশীল ছিলেন, কিন্তু তা সত্ত্বেও ২০১৪ সালের পর তাঁর খেলোয়াড়ি মর্যাদাক্রম ১০০-এর ওপরে চলে যায়।

২০১৯ মহিলা এশিয়ান স্বতন্ত্র স্কোয়াশ চ্যাম্পিয়নশিপে, তিনি ইভেন্টের তৃতীয় রাউন্ডে পৌঁছোন কিন্তু এরপর হংকংয়ের লিউ টিজ লিং- এর কাছে হেরে যান।

## তথ্যসূত্র

## বহিঃসংযোগ

* 
* 

বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:চেন্নাইয়ের ক্রীড়াবিদ
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:২১শ শতাব্দীর ভারতীয় শিক্ষাবিদ
ঈশ্বরগীতা

**ঈশ্বরগীতা** হল কূর্মপুরাণ থেকে একটি প্রাচীন হিন্দু দার্শনিক পাঠ্য। এটি অথর্বশীরস উপনিষদ সহ বৈদিক মহাপশুপত দর্শনের প্রাচীনতম শৈববাদকে অনুসরণ করে এবং বায়ুপুরাণের কালানুক্রম অনুসারে প্রায় ৩০০০ খ্রিস্টপূর্বাব্দে আবির্ভূত সংস্কারকৃত লকুলীশ পশুপতের পূর্ববর্তী।

পশুপত মানে "পশুপতির পথ" যেখানে যজুর্বেদে পশুপতিকে "সকল প্রাণীর প্রভু" হিসাবে সংজ্ঞায়িত করা হয়েছে। এটি ভগবান শিবের একটি নাম।

পাঠ্যটি শিব অদ্বৈত (শৈব অদ্বৈতবাদ) অধিবিদ্যা, সম্পর্ক শিব-ব্রহ্ম-লিঙ্গ, যোগ, ওঁ এর আবৃত্তি এবং যজুর্বেদ থেকে শতরুদ্রীয় স্তোত্র, এবং অন্যান্য এর মতো বিষয় নিয়ে কাজ করে।

## গঠন
ঈশ্বরগীতা ৭৬৮ টিরও বেশি শ্লোক সহ ১১টি অধ্যায় নিয়ে গঠিত যা শিবলিঙ্গের উপাসনা, শিব অদ্বৈত অধিবিদ্যা, শিবলিঙ্গের সর্বশক্তিমান, ভক্তি, ওঁ-এর তাৎপর্য, এর মতো বিষয়গুলির সাথে সম্পর্কিত। শিবের থিওফ্যানি (শিব-প্রদুর্ভ-আখ্যা), শিবের রূপ (অষ্টমূর্তি) এবং অন্যান্য।

## বিষয়বস্তু
ঈশ্বরগীতায় এমন অনেক নতুন ধারণা রয়েছে যা ভগবদ্গীতায় পাওয়া যায় না, যেমন শিবলিঙ্গের পূজা এবং পরম ঈশ্বর হিসেবে শিবের ধারণা। এটি শিবকে ব্রহ্ম (পরম) এবং সেইসাথে লিঙ্গের সাথে ব্রহ্মের সমান করে। শিব, লিঙ্গের আকারে যার অর্থ ঈশ্বরের উপস্থিতির "চিহ্ন"। এর দর্শন বৈদিক পুরাণ ঐতিহ্যের মধ্যে নিহিত এবং এর তান্ত্রিক অর্থ নেই।

ঈশ্বরগীতা ব্রহ্মের সর্বোচ্চ ৮-গুণ যোগ শেখায় যা পতঞ্জলির পরবর্তী ৮-গুণ (অষ্টাঙ্গ) যোগের সাদৃশ্য বহন করে এবং এটি নিজেই শৈবধর্মের পাশুপত দর্শনের পাঠ্যপুস্তক। এই পাঠ্যের বেশ কয়েকটি ভাষ্য পাণ্ডুলিপি আকারে পাওয়া যায়, যার মধ্যে একটি বিজ্ঞানভিক্ষু, ১৬ শতকের হিন্দু বহুবিদ্যাবিশারদের একটি সহ।
## আরও দেখুন
* ভগবদ্গীতা
* ব্যাধগীতা
* হংসগীতা বা উদ্ধবগীতা
* দেবীগীতা
* অবধূতগীতা
* অষ্টাবক্রগীতা
* গুরুগীতা
* অনুগীতা

## তথ্যসূত্র

### উৎস
* Dumont, P.-E. (ed. and tr.) (1934). L’Īśvaragītā: Le Chant de Śiva. Baltimore: Johns Hopkins Press.
* Gupta, Anand Swarup (ed.) (1971). The Kūrma Purāṇa. Varanasi: All-India Kashiraj Trust.
* Nicholson, Andrew J. (tr.) (2014). Lord Siva's Song: The Isvara Gita. New York: SUNY Press.
* Piantelli, Mario (ed. and tr.) (1980). Īśvaragītā, o, Poema del Signore. Parma: L. Battei.
* Tagare, G.V. (tr.) (1982). The Kūrma Purāṇa, Part II. Delhi: Motilal Banarsidass.
* Cornerotte Hervé (2022). Ishwara Gita - Le chant du Seigneur Shiva. Allemagne: BOD-Books on Demand

বিষয়শ্রেণী:হিন্দু ধর্মগ্রন্থ
বিষয়শ্রেণী:সংস্কৃত গ্রন্থ
বিষয়শ্রেণী:হিন্দু দর্শন
বিষয়শ্রেণী:ধর্মপাঠ্য
বিষয়শ্রেণী:সংস্কৃত শব্দ ও বাক্যাংশ
জ্যানেট বিধি

**জ্যানেট বিধি** (জন্ম ১৮ই জানুয়ারি ১৯৯৫ দিল্লিতে) হলেন ভারতের একজন পেশাদার স্কোয়াশ খেলোয়াড়। তিনি দিল্লিতে থাকেন। তিনি ইতিহাসে ৯ম ভারতীয় মহিলা যিনি বিশ্বের শীর্ষ ১০০ মর্যাদাক্রমে প্রবেশ করেছেন। তাঁর সেরা বিশ্ব র‌্যাঙ্কিং নম্বর হলো ৮৮। ২০১৭ সালের ১লা এপ্রিল প্রফেশনাল স্কোয়াশ অ্যাসোসিয়েশন দ্বারা জারি করা তালিকা অনুসারে তাঁর এই মর্যাদাক্রম (এবং ফলস্বরূপ, ভারতের ৩ নম্বরে)।
## প্রাথমিক জীবন ও শিক্ষা
এয়ার ফোর্স বাল ভারতী স্কুল থেকে অধ্যয়ন করার পর, তিনি দিল্লি বিশ্ববিদ্যালয় থেকে ২০১৫ সালে স্নাতক শেষ করেন। তিনি ২০১৪ সাল থেকে পেশাদার স্কোয়াশ খেলোয়াড়।
## ক্রীড়া জীবন
জ্যানেট ২০০৯ সালে আইএসপি-স্প্রাইট অল ইন্ডিয়া স্কোয়াশের শিরোপা জিতেছিলেন। তিনি মেয়েদের অনূর্ধ্ব -১৭ প্রতিযোগিতায় পাংখুরি মালহোত্রার বিরুদ্ধে চার গেমে জয় পেয়ে এই শিরোপা জিতেছিলেন। তিনি তৃতীয় গেমটি হেরে গিয়েছিলেন এবং তারপর কঠিন লড়াই করে শেষ পর্যন্ত ১১ - ৯, ১১ - ৭, ৮ - ১১, ১৫ - ১৩ স্কোরলাইন করে জেতেন।

তিনি ২০১৩ সালে সিনিয়র ন্যাশনালসে জোছনা চিনপ্পার বিরুদ্ধে সেমিফাইনাল খেলেন।

কানাডায় ২০১৬ সালের ১৫ থেকে ১৯ নভেম্বর পর্যন্ত একটি টুর্নামেন্টে, তিনি সারনিয়াতে সেমিফাইনাল খেলেছিলেন। তিনি এই টুর্নামেন্টে তাঁর সেরাটি খেলেছেন। মূল ড্রয়ের প্রথম ম্যাচে তিনি কানাডার হান্না গুথরির বিপক্ষে ১১ - ৪, ১১ - ৬, ১১ - ৫ (৩ - ০) স্কোরে জিতেছিলেন। তিনি অন্য কানাডিয়ান খেলোয়াড় পাওলা জেনকিন্সের সাথে কোয়ার্টার ফাইনাল ম্যাচ খেলেন এবং তাঁকে ১১ - ৮, ১১ - ১৩, ১৪ - ১২, ১১ - ৪ (৩ - ১) স্কোরে পরাজিত করে সেমি ফাইনালে পৌঁছান। সেখানে তিনি এমিলিয়া সোইনির (ফিনল্যান্ড) বিরুদ্ধে খেলেন। পিএসএ শিরোপা থেকে মাত্র দুই ম্যাচ দূরে থেকে তিনি এমিলিয়া সোনির কাছে হেরে যান।
## অর্জন
তিনি ২০১৮ সালে মর্যাদাপূর্ণ "ইয়ং অ্যাচিভার স্পোর্ট" ইন্দো-এশীয় পুরস্কার জিতেছিলেন, এটি বিদেশ মন্ত্রী সুষমা স্বরাজ এবং ক্রীড়া মন্ত্রী রাজ্যবর্ধন সিং রাঠোর তাঁর হাতে তুলে দেন। তিনি ভারতের একজন সম্পূর্ণ সময়ের পেশাদার স্কোয়াশ খেলোয়াড়।
## বক্তব্য
জ্যানেট বিধির মতে "পেশাদারিভাবে খেলাধুলা করা ভারতের অন্যতম চ্যালেঞ্জিং পেশা। আমি যখন পেশাদার সার্কিটে যোগ দিয়েছিলাম, তখন ভারত থেকে সর্বাধিক ৫ জন মহিলা ছিলেন কিন্তু ২০২০ সালের মার্চ মাসে আমাদের ৩০ জনেরও বেশি মহিলা সক্রিয়ভাবে পেশাদার স্কোয়াশ সার্কিটে প্রতিদ্বন্দ্বিতা করছেন। ভারত থেকে তরুণ মেয়েদের অনুপ্রাণিত করতে পেরে আমি নিজেকে ধন্য মনে করি।"

## তথ্যসূত্র
               

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:দিল্লির নারী ক্রীড়াবিদ
স্বামীনারায়ণ সম্প্রদায়

**স্বামীনারায়ণ সম্প্রদায়** বা **স্বামীনারায়ণ আন্দোলন** একটি হিন্দু বৈষ্ণব সম্প্রদায়, যা রামানুজের বিশেষাদ্বৈত।  এর ক্যারিশম্যাটিক প্রতিষ্ঠাতা সহজানন্দ স্বামী যিনি  স্বামীনারায়ণ নামে অধিক পরিচিত। যাকে কৃষ্ণের অবতার হিসাবে শ্রদ্ধা করা হয়। ঐতিহ্যের উপাখ্যান অনুসারে, ধর্মীয় গোষ্ঠী এবং সহজানন্দ স্বামী উভয়েই *স্বামীনারায়ণ মন্ত্রের পরে স্বামীনারায়ণ* নামে পরিচিত হন, যা দুটি সংস্কৃত শব্দের সংমিশ্রণ, স্বামী ("গুরু , প্রভু") এবং নারায়ণ (সর্বোচ্চ ঈশ্বর, বিষ্ণু)।

## আরও দেখুন

* আন্তর্জাতিক কৃষ্ণভাবনামৃত সংঘ

## মন্তব্য

## তথ্যসূত্র

## উৎস

; **মুদ্রিত সূত্র**

* 
* 
* 
* 
* 
* 
* 
* 
* 
* 
* 

* 

* 
* 
* 
* 

* 

* 

* 
* 
* 
* 

* 

* 
* 
* 
* 
* 
* 
* 
* 
* 
* 

* 

* 
* 
* 
* 
* 

* 
* 

* 
* 
* 
* 
* 
* 
* 
* 
* 
* 

* 
* 

* 
* 

* 
* 
* 
* 

* 
* 

* 
* 
* 
* 
* 
* 
* 
* 

; ওয়েব উৎস

## আরো পড়ুন

; সাধারণ

* Raymond Brady Williams (2018), *An introduction to Swaminarayan Hinduism*. Cambridge University Press, , 
* Williams, Raymond Brady; Trivedi, Yogi (eds.) (2016). *Swaminarayan Hinduism: tradition, adaptation and identity* (1st ed.). New Delhi, India: Oxford University Press. . 

; বিএপিএস

* Paramtattvadas, Swami (2017). *An introduction to Swaminarayan Hindu theology*. Cambridge, United Kingdom: Cambridge University Press. . .

## বহিঃসংযোগ

* Shri NarNarayan Dev Gadi (Ahmedabad)
* Shri LaxmiNarayan Dev Gadi (Vadtal)
* Bochasanwasi Shri Akshar Purushottam Swaminarayan Sanstha (BAPS Swaminarayan Sanstha)
* Maninagar Shree Swaminarayan Gadi Sansthan Gadi

বিষয়শ্রেণী:১৮০০-এ ব্রিটিশ ভারতে প্রতিষ্ঠিত

বিষয়শ্রেণী:বৈষ্ণব উপসম্প্রদায়
বিষয়শ্রেণী:বিশেষাদ্বৈত বেদান্ত
বিষয়শ্রেণী:নব্য হিন্দুধর্মীয় আন্দোলন
বিষয়শ্রেণী:নব্য ধর্মীয় আন্দোলন
ফিলিস হাসলাম

**ফিলিস জর্জি হাসলাম**  (২৪শে মে ১৯১৩ - ২৩শে আগস্ট ১৯৯১) ছিলেন একজন ভারতীয়-কানাডিয়ান সাঁতারু এবং সমাজকর্মী। ১৯৩০-এর দশকে, ফিলিস একাধিক বিশ্ববিদ্যালয়ের সাঁতার দলে সাঁতার কাটতেন এবং ১৯৩৪ সালের ব্রিটিশ এম্পায়ার গেমসে দুটি পদক জিতেছিলেন। নিজের পড়াশোনা শেষ করার পর, তিনি ১৯৩০-এর দশকের মাঝামাঝি থেকে ১৯৫০-এর দশকের শুরুর দিকে কানাডা এবং ত্রিনিদাদে ওয়াইডব্লিউসিএ- এর নির্বাহী পদে অধিষ্ঠিত ছিলেন। ১৯৫৩ থেকে ১৯৭৮ সাল পর্যন্ত, তিনি এলিজাবেথ ফ্রাই সোসাইটির টরন্টো শাখার নির্বাহী পরিচালক ছিলেন। তিনি ১৯৭৭ সালে কানাডিয়ান অলিম্পিক হল অফ ফেমে অন্তর্ভুক্ত হন এবং ১৯৭৮ সালে অর্ডার অফ কানাডার একজন অফিসার মনোনীত হন।

## প্রাথমিক জীবন এবং শিক্ষা
১৯১৩ সালের ২৪শে মে, ফিলিস ভারতের ধর্মশালায় জন্মগ্রহণ করেন। তাঁর শৈশবকালে, তিনি টরন্টো, অন্টারিও এবং সাসকাটুন, সাসকাচোয়ানে থেকেছেন। তাঁর মাধ্যমিক-পরবর্তী শিক্ষার জন্য, তিনি প্রথমে ১৯৩৪ সালে সাসকাচোয়ান বিশ্ববিদ্যালয় থেকে বিজ্ঞানে স্নাতক এবং তার পরে ১৯৩৬ সালে টরন্টো বিশ্ববিদ্যালয় থেকে একটি সামাজিক কর্ম ডিপ্লোমা লাভ করেন। পরবর্তীতে, ১৯৮০ সালে, তিনি ট্রিনিটি কলেজ, টরন্টো থেকে  ডক্টর অফ সেক্রেড লিটারেচার নিয়ে স্নাতক হন।

## কর্মজীবন
পড়াশোনা শেষ করার সময়, ফিলিস ১৯৩০ সালে সাঁতারের ক্ষেত্রে প্রবেশ করেন। ১৯৩০-এর দশকে, তিনি কানাডার হয়ে ব্রেস্টস্ট্রোকে দুটি রেকর্ড গড়েন এবং একাধিক বিশ্ববিদ্যালয়ে সাঁতার চ্যাম্পিয়নশিপ জিতেছিলেন। ১৯৩৪ সালের ব্রিটিশ এম্পায়ার গেমসের ট্রায়ালে, তিনি ১০০ ইয়ার্ড ব্রেস্টস্ট্রোকে বিশ্ব রেকর্ড করেছিলেন, তারপর এই ইভেন্টেই সেটি ভেঙে যায়। সেই বছরের ব্রিটিশ এম্পায়ার গেমসে একজন প্রতিযোগী হিসেবে, তিনি ২০০ ইয়ার্ড ব্রেস্টস্ট্রোকে রৌপ্য পদক এবং ৩×১০০ ইয়ার্ড মেডলি রিলেতে সোনা জিতেছিলেন।

টরন্টোতে তাঁর মাধ্যমিক-পরবর্তী শিক্ষার অংশ হিসেবে, তিনি গ্র্যান্ডভিউ ট্রেনিং স্কুল ফর গার্লসে কাজ করেছেন। এরপর স্নাতক শেষ করে তিনি ওয়াইডব্লিউসিএ- তে যোগদান করেন। তিনি ১৯৩৬ থেকে ১৯৪১ সাল পর্যন্ত সংগঠনের মন্ট্রিল শাখার ক্যাম্পাস ডিরেক্টর হিসেবে কাজ শুরু করেন। তিনি পরবর্তীতে ১৯৪০ এর দশকে কর্নওয়াল, অন্টারিও এবং ত্রিনিদাদে নির্বাহী পরিচালক পদে অধিষ্ঠিত ছিলেন। তিনি ১৯৪৮ থেকে ১৯৫৩ সাল পর্যন্ত ওয়াইডব্লিউসিএ-এর কর্মী পরিচালক হওয়ার পর সেখানে তাঁর মেয়াদ শেষ করেন। ওয়াইডব্লিউসিএ ছাড়াও, তিনি ১৯৫৩ থেকে ১৯৭৮ সাল পর্যন্ত টরন্টোর এলিজাবেথ ফ্রাই সোসাইটির নির্বাহী পরিচালক ছিলেন।

## পুরস্কার ও সম্মাননা
ফিলিস ১৯৮৪ সালে ইউনিভার্সিটি অফ সাসকাচোয়ানের হল অফ ফেমে এবং ২০১৫ সালে ইউনিভার্সিটি অফ টরন্টোর হল অফ ফেমে অন্তর্ভুক্ত হন। বিশ্ববিদ্যালয়ের বাইরে, তিনি ১৯৭৫ সালে সাসকাচোয়ান স্পোর্টস হল অফ ফেম এবং ১৯৭৭ সালে কানাডিয়ান অলিম্পিক হল অফ ফেমের সদস্য হন। পুরস্কারের জন্য, তাঁকে ১৯৭৮ সালে অফিসার অফ দ্য অর্ডার অফ কানাডা মনোনীত করা হয়েছিল।

## মৃত্যু
১৯৯১ সালের ২৩শে আগস্ট, ফিলিস অন্টারিওর টরন্টোতে মারা যান।

## তথ্যসূত্র

বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী সাঁতারু
বিষয়শ্রেণী:১৯৯১-এ মৃত্যু
বিষয়শ্রেণী:১৯১৩-এ জন্ম
প্রভসিমরন সিং

**প্রভসিমরন সিং** (জন্ম ১০ আগস্ট ২০০০) একজন ভারতীয় ক্রিকেটার যিনি ঘরোয়া ক্রিকেটে পাঞ্জাব এবং ইন্ডিয়ান প্রিমিয়ার লিগে (আইপিএল) পাঞ্জাব কিংসের হয়ে খেলেন।

২০১৮ সালের ডিসেম্বর ২০১৮ এসিসি ইমার্জিং টীম এশিয়া কাপে আফগানিস্তানের উদীয়মান দলের বিপক্ষে ভারত উদীয়মান দলের হয়ে তিনি তার লিস্ট এ ক্রিকেটে অভিষেক করেন। একই মাসে, ২০১৯ ইন্ডিয়ান প্রিমিয়ার লিগের খেলোয়াড় নিলামে তাকে কিংস ইলেভেন পাঞ্জাব কিনে নেয়। ২১ ফেব্রুয়ারি ২০১৯-এ ২০১৮-১৯ সৈয়দ মুশতাক আলী ট্রফিতে পাঞ্জাবের হয়ে তার টি-টোয়েন্টি অভিষেক হয়

২০২০ আইপিএল নিলামে, ২০২০ ইন্ডিয়ান প্রিমিয়ার লিগের আগে কিংস ইলেভেন পাঞ্জাব তাকে আবার কিনেছিল। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে তাকে আবার পাঞ্জাব কিংস কিনে নেয়। ২০২১-২২ রঞ্জি ট্রফিতে পাঞ্জাবের হয়ে ১৭ ফেব্রুয়ারি ২০২২-এ তার প্রথম-শ্রেণীর ক্রিকেটে অভিষেক হয়, যেখানে তিনি সেঞ্চুরি করেন।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:পাঞ্জাব (ভারত) থেকে আগত ক্রিকেটার
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
ইবনু কাসির আল-মাক্কি

**আবু মাবাদ (বা আবু বকর) আব্দুল্লাহ ইবনে কাসির আল-দারানি আল-মাক্কি**, যিনি ইবনে কাস্যারর আল-মাক্কি (৬৬৫-৭৩৭ খ্রি:) (৪৫-১২০ হি:) নামে বেশি পরিচিত,  তিনি ছিলেন সাতটি ক্বারীর মধ্যে একটি যা কিরাআত বা কুরআন তেলাওয়াতের পদ্ধতির একজন। তার তিলাওয়াত সাধারণত মক্কাবাসীদের মধ্যে জনপ্রিয় ছিল।

## তথ্যসূত্র

বিষয়শ্রেণী:৭৩৭-এ মৃত্যু
বিষয়শ্রেণী:৬৬৫-এ জন্ম
বিষয়শ্রেণী:কুরআন অধ্যয়ন
বিষয়শ্রেণী:মক্কার ব্যক্তি
ইবনু আমির আদ-দিমাশকি

**আবদুল্লাহ ইবনে 'আমির ইবনে ইয়াজিদ ইবনে তামিম ইবনে রাবিয়াহ আল-ইয়াহসিবি**, যিনি ইবনে আমির (১১৮ হিজরি - ৭৩৬ খ্রি:) নামে বেশি পরিচিত, ছিলেন কিরাআতের সাতটি প্রামাণিক কুরআন তেলাওয়াতের পদ্ধতির একজন অর্থাৎ তিনি সাত ক্বারী-এর অন্যতম একজন।

## তথ্যসূত্র

বিষয়শ্রেণী:৭৩৬-এ মৃত্যু
বিষয়শ্রেণী:কুরআন অধ্যয়ন
বিষয়শ্রেণী:৮ম শতাব্দীর আরব ব্যক্তি
নাফি আল-মাদানি

**আবু রুইয়াম বিন 'আবদূর রহমান বিন আবি আন-নাঈম আল-লায়সি** (আরবি: أبو رويم بن عبدالرحمن بن أبي النعيم الليثي)(৭০-১৬৯ হি:), যিনি **নাফি'আল-মাদানি** নামে বেশি পরিচিত।  তিনি ছিলেন সাতটি কিরআতের একজন   বা কোরআন তেলাওয়াতের পদ্ধতির সাত ক্বারীর একটি অন্যতম একজন।  মিশরের বাইরে তার কুরআন তেলাওয়াতের পদ্ধতিটি আফ্রিকাতে সাধারণভাবে সবচেয়ে জনপ্রিয় এবং ইসলামের নবি মুহাম্মদের সাথীদের কাছে প্রত্যাবর্তিত তার বর্ণনার সনদ ভালভাবে প্রমাণিত।

## তথ্যসূত্র

বিষয়শ্রেণী:৭৮৫-এ মৃত্যু
বিষয়শ্রেণী:কুরআন অধ্যয়ন
বিষয়শ্রেণী:৬৮৯-এ জন্ম
বিষয়শ্রেণী:মদিনার ব্যক্তি
হামজা আয-জাইয়াত

**আবু ইমারাহ হামজাহ ইবনে হাবিব আল-জাইয়াত আল-তাইমি**, যিনি **হামজা আয-জাইয়াত** (৮০-১৫৬হি:) নামে বেশি পরিচিত কিরাআত-এর সাতটি প্রামাণিক সনদের  একজন ছিলেন।  যা কুরআন তেলাওয়াতের রীতি-পদ্ধতির সাত ক্বারী-এর একজন অন্যতম ব্যক্তি। জীবিকার জন্য তিনি হুলওয়ানে প্রাকৃতিক তেল পরিবহনের কাজ করতেন। কুফায় পনির ও আখরোট সরবরাহ করতেন আর এই জন্য তাকে "আজ-জাইয়াত" উপাধি দেওয়া হয়েছিল।

## তথ্যসূত্র

বিষয়শ্রেণী:৭৭২-এ মৃত্যু
বিষয়শ্রেণী:Quranic readings
বিষয়শ্রেণী:Taba‘ at-Tabi‘in hadith narrators
বিষয়শ্রেণী:হাদিস বর্ণনাকারী তাবে তাবেয়ী
আসিম ইবনে আবি আল-নাজুদ

**আবু বকর 'আসিম ইবনে আবি আল-নাজুদ আল-আসাদি** (মৃত্যু ৭৪৫ খ্রি:/ ১২৭ হি:), সাধারণত **আসিম ইবনে আবি আন-নাজুদ** নামে তিনি পরিচিত ছিলেন। কিরআত-এর সাতটি প্রাথমিক ক্বারী-এর একজন। 

## তথ্যসূত্র

বিষয়শ্রেণী:745 deaths
বিষয়শ্রেণী:Quranic readings
বিষয়শ্রেণী:8th-century Iranian people
বিষয়শ্রেণী:৭৪৫-এ মৃত্যু
আব্দুল্লাহ ইবনে জিবরেন

**ইবনে জিবরিন** বা **আবদুল্লাহ ইবনে আবদুল রহমান ইবনে জেবরীন** ( ; ১৯৩৩ - ১৩ জুলাই ২০০৯) ছিলেন একজন সৌদি আরবের ডানপন্থী রাজনীতিবিদ। তিনি ছিলেন সৌদি আরবের সর্বোচ্চ উলামা পরিষদ  এবং ইলমী গবেষণা ও ফতোয়া বিষয়ক স্থায়ী কমিটির সদস্য।

## কর্মজীবন
ইবনে জেবরীন ১৯৩৩ সালে সৌদি আরবের নাজদ অঞ্চলের আল-কুওয়াইয়াহ শহরের কাছে একটি গ্রামে জন্মগ্রহণ করেন। তিনি ১৯৫৮ সালে তার মাধ্যমিক স্কুল সার্টিফিকেট ও ১৯৬১ সালে শরিয়াহ বিষয়ে স্নাতক ডিগ্রি ও ১৯৭০ সালে উচ্চতর প্রতিষ্ঠান থেকে বিচার বিভাগে স্নাতকোত্তর ডিগ্রি এবং ১৯৮৭ সালে ডক্টরেট ডিগ্রি লাভ করেন।  তিনি "অনেক বিচারক, শিক্ষক এবং ধর্মীয় আহ্বায়কে শিক্ষা দিয়েছিলেন"। 

## দৃষ্টিভঙ্গি
তাকে "সুন্নি ইসলামের কট্টরপন্থী রক্ষণশীল" স্কুলের একজন সদস্য হিসাবে বিবেচনা করা হয় যারা শিয়াদেরকে কাফের‌ মনে করে।  ২০০৭ সালে শিয়াদের বিষয়ে মন্তব্য করতে গিয়ে (ইরাকে শিয়া সুন্নি সাম্প্রদায়িক সহিংসতার চূড়ান্ত সময়ে  ) ইবনে জেবরীন বলেন: "কিছু লোক বলে যে প্রত্যাখ্যানকারীরা ( *রাফিদা* ) মুসলমান কারণ তারা ঈশ্বর এবং তার নবিকে বিশ্বাস করে, প্রার্থনা করে এবং রোজা রাখে। কিন্তু আমি বলি তারা ধর্মদ্রোহী। তারা মুসলমানদের সবচেয়ে জঘন্য শত্রু ও তাদের ষড়যন্ত্র থেকে সাবধান থাকা উচিত। তাদের বয়কট এবং বহিষ্কার করা উচিত যাতে মুসলমানরা তাদের মন্দ থেকে রক্ষা পায়।"  তিনি ইরাকি শিয়াদের রাজনৈতিক নেতা আবদুল-আজিজ আল-হাকিম দ্বারা সমালোচিত হয়েছেন। ইরাকি শিয়াদের ধর্মীয় নেতা আলী সিস্তানী ইবনে জেব্রীন ও জেবরীনের সমালোচনা করে তাকে ইরাকের শিয়া ও সুন্নিদের মধ্যে উত্তেজনা বাড়াতে অভিযুক্ত করেছেন। 
১১ সেপ্টেম্বরের হামলার পর ২০০১ সালে ইবনে জেবরীন ছিনতাইয়ের বিরুদ্ধে ফতোয়া জারি করেন। অমুসলিমদের সাথে মুসলমানদের যোগাযোগের বিষয়ে তিনি বলেছেন যে "তাদের সহচর হওয়া এবং তাদের প্রতি ভালবাসা দেখানো" ক্ষমা করা যেতে পারে যদি এই কাজের লক্ষ্য তাদের ইসলামে রূপান্তর করা হয়: "কাফেরদের সাথে মিশতে, তাদের সাথে বসতে এবং তাদের সাথে ভদ্র আচরণ করার অনুমতি রয়েছে তাদের আল্লাহর দিকে আহ্বান করার, তাদের কাছে ইসলামের শিক্ষা ব্যাখ্যা করার, তাদের এই দ্বীনে প্রবেশ করতে উত্সাহিত করার এবং তাদের কাছে ভাল ফলাফলের বিষয়টি স্পষ্ট করার জন্য। ধর্ম গ্রহণ করা এবং যারা মুখ ফিরিয়ে নেয় তাদের জন্য ফলাফল শাস্তি। এই উদ্দেশ্যে, সেই উত্তম চূড়ান্ত লক্ষ্যে পৌঁছানোর জন্য তাদের একজন সঙ্গী হওয়া এবং তাদের প্রতি ভালোবাসা দেখানো উপেক্ষিত হয়।"  

## তথ্যসূত্র

বিষয়শ্রেণী:সৌদি আরবীয় সালাফি
বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত
বিষয়শ্রেণী:১৯৩৩-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের প্রাক্তন শিক্ষার্থী
আরএলভি-টিডি

**আরএলভি-টিডি** হল ভারতের প্রথম মনুষ্যবিহীন উড়ন্ত পরীক্ষা পরিচালনামূলক একটি উপকরণ, যা ভারতীয় মহাকাশ গবেষণা সংস্থার (ইসরো) পুনঃব্যবহারযোগ্য উৎক্ষেপণ যান প্রযুক্তি প্রদর্শনী কর্মসূচির জন্য তৈরি করা হয়েছে। এটি একটি চূড়ান্ত টু-স্টেজ-টু-অরবিট (টিএসটিও) পুনঃব্যবহারযোগ্য উৎক্ষেপণ যানের একটি ছোট আকারের প্রোটোটাইপ।

আরএলভি-টিডি সফলভাবে ২০১৬ সালের ২৩ শে মে প্রথম বায়ুমণ্ডলীয় পরীক্ষামূলক উড্ডয়ন সম্পন্ন করেছিল, যা ৭৭০ সেকেন্ড স্থায়ী হয়েছিল ও সর্বোচ্চ ৬৫ কিলোমিটার (৪০ মাইল) উচ্চতায় পৌঁছেছিল। এটি বিভিন্ন প্রযুক্তির মূল্যায়ন করার জন্য নকশা করা হয়েছিল, এবং চূড়ান্ত সংস্করণের উন্নয়নে ১০ থেকে ১৫ বছর সময় লাগবে বলে আশা করা হচ্ছে। ৪.৫ কিলোমিটার উচ্চতা থেকে অবতরণ পরীক্ষা (আরএলভি-এলইএক্স) সফলভাবে ২০২৩ সালের ২রা এপ্রিল সম্পন্ন হয়েছিল। সম্পূর্ণরূপে উন্নত আরএলভি একটি রকেটের মতো উল্লম্বভাবে উড্ডয়ন করবে, কক্ষপথে একটি কৃত্রিম উপগ্রহ স্থাপন করবে, পৃথিবীতে ফিরে আসবে এবং রানওয়েতে অবতরণ করবে বলে আশা করা হচ্ছে।

## তথ্যসূত্র

## বহিঃসংযোগ

* পুনঃব্যবহারযোগ্য উৎক্ষেপণ যান - প্রযুক্তি প্রদর্শনী কর্মসূচি (আরএলভি-টিডি) 
* আরএলভি-টিডি এইচইএক্স০১ 

বিষয়শ্রেণী:ভারতের মহাকাশ কর্মসূচি
বিষয়শ্রেণী:ভারতীয় মহাকাশ গবেষণা সংস্থা
বিষয়শ্রেণী:ভারতে বিজ্ঞান ও প্রযুক্তি
সৎসঙ্গ (সাধুসঙ্গ)

**সৎসঙ্গ** (; আক্ষরিক অর্থে 'ভালোর সাথে সম্পর্ক'), হলো ভক্তিমূলক ক্রিয়াকলাপ সম্পাদনের উদ্দেশ্যে সৎ মানুষের সঙ্গে সমবেত হওয়ার অনুশীলন। এটি যোগবিদ্যার নির্দেশের জন্য একজন সদগুরুর সাথে শ্রোতাদেরও উল্লেখ করে। সৎসঙ্গ হল বিভিন্ন আধ্যাত্মিক সংগঠনের দ্বারা সংগঠিত সুবিন্যস্ত পরিণাম।

## বুৎপত্তি
সৎসঙ্গ শব্দটি সংস্কৃত থেকে এসেছে, যেখানে 'সত' অর্থ "বিশুদ্ধতা বা সত্য" এবং 'সঙ্গ' অর্থ "দল বা সংস্থায়"। যে কোনো সংগঠনের সৎসঙ্গ পরিচালনার মূল উদ্দেশ্য হল তার ইতিহাসের গুরুত্বপূর্ণ ঘটনাকে চিহ্নিত করা। যে কোনো সৎসঙ্গে অংশগ্রহণ করাকে যোগবিদ্যায় ধার্মিক বলে মনে করা হয় কারণ একজন উচ্চাকাঙ্ক্ষীর আধ্যাত্মিক উন্নতিতে এর উপকারিতা রয়েছে। সৎসঙ্গগুলি সাধারণত বড় দলে যে কোনও অ-ধর্মীয় বা আধ্যাত্মিক সংগঠন দ্বারা পরিচালিত হয়।
## কার্যক্রম
সৎসঙ্গে নিম্নলিখিত ক্রিয়াকলাপগুলি সংঘটিত হতে পারে:
:* আধ্যাত্মিক বক্তৃতা
:* মন্ত্রপাঠ
:* ধ্যান
:* বৃক্ষ রোপণ
:* পরিচ্ছন্নতা কর্মসূচি
:* আধ্যাত্মিক গল্প
:* বিবাহ

## তথ্যসূত্র

বিষয়শ্রেণী:হিন্দু পুজার আচার অনুষ্ঠান
বিষয়শ্রেণী:হিন্দু দার্শনিক ধারণা
ভূমন

**ভূমন** () অর্থ পূর্ণতা বা প্রাচুর্য; এটি ব্রহ্মের প্রতিশব্দ। ভূমন শব্দটি এসেছে, বহু শব্দ থেকে, যার অর্থ অনেক, প্রত্যয় সহ – ইমং, বিমূর্ত বিশেষ্যের অর্থ প্রদান করার জন্য এর পরে বাদ দিয়ে যোগ করা হয়েছে। শব্দটি সরাসরি সেই পরমাত্মাকে বোঝায় যিনি প্রাণের থেকে উচ্চতর যদিও প্রাণ হল ভূমন যেখানে সান্নিধ্যের কারণে প্রাণের ব্রত, যা অন্য সমস্ত জিনিসকে অতিক্রম করে সমন্বিত হয়।

## ইতিহাস
ব্রহ্মের আছে অব্যম (স্থানের পরিপ্রেক্ষিতে সীমাহীন ব্যাপ্তি); এটি সর্বগত (সর্বব্যাপী), অনন্ত (অসীম); অক্ষর (অব্যয়) হওয়ার কারণে, এটি ভূমন (পূর্ণতা), নির্বয়ব (অংশ ছাড়া), অরূপবাদ (নিরাকার), এবং শাশ্বত। ব্রহ্ম হল ভূমন (পূর্ণতা), যে পরিপূর্ণতা যা এর অংশগুলির যোগফলকে অতিক্রম করে এবং তবুও সেগুলি সম্পূর্ণরূপে অন্তর্গত হয়। ব্রহ্ম, শ্রুতি দ্বারা বর্ণিত সর্বোত্তম আত্মের সাথে সাদৃশ্য, যা সবকিছুর কারণ। ব্রহ্ম, এর সম্পূর্ণরূপে কল্পনাযোগ্য ক্ষুদ্রতম কণার মধ্যে অবস্থান করে এবং তবুও আয়তন, আধার বা ভূমন থেকে যায়, যা অংশগুলির যোগফলকে অতিক্রম করে।

ভূমন মানবাত্মা নয়, প্রাণের সঙ্গী; ভূমন আনন্দ, অপরিসীম আনন্দ। সম্প্রসাদ মুক্তিপ্রাপ্ত আত্মাকেও বোঝায়। সুখের বিবেচনা মানুষকে ক্রিয়া করতে প্ররোচিত করে এবং অনুপ্রাণিত করে, যদি সে তার সাধনায় অসুখ অনুভব করত তবে সে মোটেও কর্মের জন্য যেতে পারত না; কিন্তু প্রকৃত সুখ সেটাই যা অনন্তের দর্শনে ভোগ করে। আনন্দের মতবাদ বেদান্তের দর্শনের কেন্দ্রবিন্দু। আনন্দ অসীম, শাশ্বত, পরম সুখের অনুভূতি প্রকাশ করে এবং স্বার্থপর আনন্দ নয় যা ক্ষণস্থায়ী পরিতৃপ্তি কিন্তু ভূমন নামক পরম সম্প্রসারণের অবস্থা। ভূমন সীমাহীনত। আনন্দ, পরম আনন্দ, সীমাবদ্ধতায় নয়। ছান্দোগ্য উপনিষদে বলা হয়েছে, 

ব্রহ্ম হলেন পরম যা প্রজাপতি ও প্রাণ, প্রাণের থেকে আলাদা করা যায়, যা সরাসরি জীবন (আয়ুহ) এবং চেতনা (প্রজ্ঞা) দ্বারা চিহ্নিত করা হয়। বাদরায়ণ ব্রহ্মসূত্রে ঘোষণা করেন, 

পাণিনি ব্যাখ্যা করেছেন যে, ভূমন শব্দটি বহু শব্দ থেকে এসেছে যার অর্থ অনেক; অনেকগুলি, ইমম প্রত্যয়টি বাদ দিয়ে এর পরে যোগ করে – বিমূর্ত বিশেষ্যের অর্থ প্রদান করতে। আদি শঙ্কর তার ভাষ্যতে বলেছেন যে এই শব্দটি প্রাণকে পরিত্যাগ না করে প্রবর্তিত হয়েছে যার অর্থ হল প্রাণ হল ব্রহ্ম। কিন্তু, এখানে নির্দেশ হল যে ভূমন প্রাণের চেয়ে শ্রেষ্ঠ তাই প্রাণ ব্রহ্ম হতে পারে না কারণ ব্রহ্ম থেকে প্রাণ উৎপন্ন হয়। মাধবের মতে, ভূমন হল যা সকলের ঊর্ধ্বে এবং কেবলমাত্র প্রাণের বাইরে নয়; যদি এটি প্রাণের পরবর্তী কিছু হয় তবে তা ব্রহ্ম হতে পারে না।

## তথ্যসূত্র

বিষয়শ্রেণী:হিন্দু দার্শনিক ধারণা
বিষয়শ্রেণী:বেদান্ত
বিষয়শ্রেণী:সংস্কৃত শব্দ ও বাক্যাংশ
আকলুল ফাআল

**আকলুল ফাআল** *(, রোমান<small>:</small> Al-'aql al-f'aal)* অথবা ওয়াহিব আল-সুয়ার হলো ইসলামি দর্শন ও মনোবিজ্ঞানে আলোচিত একটি বুদ্ধিবৃত্তিক ক্ষমতা। এটিকে আল্লাহ ও মানুষের মধ্যে যোগাযোগের সূত্র হিসেবে বিবেচনা করা হয়। মহাজাগতিক বুদ্ধিমত্তায় একে সর্বনিম্ন স্তরের বুদ্ধিমত্তা হিসেবে গণ্য করা হয়। 

## ধারণা
প্রাথমিকভাবে ইসলামি দর্শন ও মনোবিজ্ঞানে আরবি আকল শব্দটি দ্বারা বেঁধে রাখা বা সংযত করা বুঝানো হলেও পরবর্তিতে এই শব্দটির অর্থ যুক্তিতে পরিণত হয়। যুক্তি বলতে এমন কিছুকে বুঝানো হয় যা মানুষকে বিচার ও আচরণ করতে সহায়তা করে। আকল শব্দটির ধারণা প্রভাবিত হয়েছিল গ্রিক দর্শনের পেরিপেটেটিক ধারা হতে। 

## ঐতিহাসিক পটভূমি
আল ফারাবী প্রথমবারের মত আকল শব্দটির বিভিন্ন অর্থ নিয়ে তার বইয়ে আলোচনা করেন।  ইবনে বাজা মনে করেন মানুষ এবং দার্শনিকদের সক্রিয় বুদ্ধিমত্তার সঙ্গে সংযোগ স্থাপনের জন্য জোর প্রচেষ্টা চালানো উচিৎ। সক্রিয় বুদ্ধিমত্তা হলো বুদ্ধিমত্তার সর্বোচ্চ স্তর এবং এই বুদ্ধিমত্তাই প্রকৃতির সব ধরণের বাস্তবতার উপস্থিতির কারণ। তিনি আরও বলেন, সক্রিয় বুদ্ধিমত্তার সঙ্গে সংযোগ স্থাপন করলে মানুষ প্রকৃতির বাস্তবতা অনুধাবন করতে পারবে। ইবনে বাজার এর মতে, যারা দুনিয়ার আকর্ষণ কাটিয়ে নিজের আত্মাকে পরিশুদ্ধ করতে পারবে, তারা সক্রিয় বুদ্ধিমত্তার সঙ্গে এক হতে পারবে। 

ইসলামি দর্শনে সক্রিয় বুদ্ধিমত্তা বিষয়টির সঙ্গে নয়াপ্লাতোবাদের যোগসূত্র আছে। সক্রিয় বুদ্ধিমত্তার সঙ্গে চাঁদ, ফেরেশতা জিব্রাইলের (আ:) সম্পর্ক আছে। ইসলামি বিশ্বের পেরিপেটেটিক দার্শনিকরা সক্রিয় বুদ্ধিমত্তার একটি নয়াপ্লাতোবাদি সংস্করণ প্রদর্শন করতে চায়। যেখানে মানব আত্মা ও অনুধাবনযোগ্য বিশ্ব বুদ্ধিমত্তা ও বোধগম্যতার সাথে একীভূত। 

আল ফারাবী অবশ্য পেরিপেটেটিক দৃষ্টিভঙ্গির সক্রিয় বুদ্ধিমত্তার সঙ্গে ইসলামি ভবিষ্যদ্বাণীর একটি সমঝোতা স্থাপনের প্রচেষ্টা করেছেন। ফারাবি সক্রিয় বুদ্ধিমত্তাকে জিব্রাইলের সাথে সম্পর্কিত মনে করেন। মানুষ আকল বিল কুয়াহ (সম্ভাব্য বুদ্ধিমত্তা) হতে আকলুল বিল ফাআল (প্রকৃত বুদ্ধিমত্তা) তে রুপান্তরিত হতে পারে। ফলে মানুষ অজ্ঞতার অন্ধকার হতে মুক্তি লাভ করতে পারে। সবশেষে আকল আকলুল মুস্তাফাদে (অর্জিত বুদ্ধিমত্তা) রুপান্তরিত হয়। এই স্তরে আকল নিজস্ব বৈশিষ্ট্যের পার্থক্য ও মিল সম্পর্কে পর্যালোচনা করে। 

## বৈশিষ্ট্য
ইসলামি দর্শনের জ্ঞানতত্ত্ব ও মনোবিজ্ঞানে আকলুল বিল ফাআলের অনেক মৌলিক ভূমিকা আছে। তাদের কিছু ভূমিকা নিম্নরূপ: 

# বুদ্ধির মাধ্যমে সক্রিয় বুদ্ধিমত্তা বস্তুগত দুনিয়ার আকার তৈরি করে।
# জ্ঞানতত্ত্ব ও ইন্দ্রিয় উপলব্ধিতে এটি সম্ভাব্য আকলকে প্রকৃত আকলের স্তরে উন্নিত করতে পারে।
# এটি ইন্দ্রিয় উপলব্ধ বস্তু হতে বোধগম্য বস্তুতে পার্থক্য নিরূপণ করতে পারে।
# সক্রিয় বুদ্ধিমত্তা মানব আত্নাকে পরিশুদ্ধ করতে সহায়তা করে।
# সক্রিয় বুদ্ধিমত্তা সর্বোচ্চ আনন্দ অর্জনে সহায়তা করে।
# আকলুল ফাআল আত্নার অমরত্বেও সহায়তা করে।
# সক্রিয় বুদ্ধিমত্তা দৈববাণী বুঝতে সহায়তা করে।

## আরও দেখুন

* নয়াপ্লাতোবাদ
* ইসলামি দর্শন

## তথ্যসূত্র

বিষয়শ্রেণী:ইসলামি দর্শন
বিষয়শ্রেণী:ইসলামি পরিভাষা
রিচার্ড জে. ফিনেগান

**রিচার্ড জে. ফিনেগান** (১৮৮৪-১৯৫৫) ২০ শতকের শিকাগো সংবাদপত্রের একজন বিশিষ্ট সম্পাদক ছিলেন।
অল্প বয়সে, ফিনেগান *শিকাগো ক্রনিকলের* অফিস বয় হিসেবে কাজ করতেন। ১৯০৩ ইরোকুইস থিয়েটার ফায়ার কভার করা ছিল তার প্রথম বড় গল্প এবং একটি স্থায়ী রিপোর্টার চাকরি দিয়ে পুরস্কৃত করা হয়েছিল। পরে তিনি *[[শিকাগো আন্তঃ মহাসাগরে]]* চলে যান, তিনি দুই বছর ধরে রিপোর্ট করেন এবং রাতে আইন অধ্যয়ন করেন। তারপরে তিনি সন্ধ্যায় *[[শিকাগো ডেইলি জার্নালে]]* চলে যান, অবশেষে ১৯১৬ সালে সেই কাগজের ব্যবস্থাপনা সম্পাদকের ভূমিকায় উঠে আসেন। যখন মালিক স্যামুয়েল এমোরি থমাসন ১৯২৯ সালে *[[শিকাগো ডেইলি নিউজের]]* কাছে জার্নালের নাম এবং প্রচলন বিক্রি করেছিলেন (কিন্তু জার্নাল বিল্ডিং এবং সরঞ্জাম বজায় রেখেছিলেন), *[[শিকাগো ডেইলি টাইমস]]*, তখন তিনি শিকাগোর ফাই প্রতিষ্ঠায় থমাসনের সাথে যোগ দেন এবং ১৯৪৮ সালে, তিনি *[[শিকাগো সান-টাইমস]]* গঠন করতে সেই কাগজটিকে *শিকাগো সান*-এর সাথে একত্রিত করতে সাহায্য করেছিলেন। ১৯৫৫ সালে মারা যাওয়ার আগ পর্যন্ত তিনি সান-টাইমস-এর সাথে ছিলেন।
ফিনেগানস ওয়েক আইরিশ লেখক জেমস জয়েসের একটি উপন্যাস। এটি তার পরীক্ষামূলক শৈলীর জন্য সুপরিচিত এবং পশ্চিমা ক্যাননে কথাসাহিত্যের সবচেয়ে কঠিন কাজগুলির একটি হিসাবে এটির খ্যাতি। সতেরো বছর ধরে লেখা এবং ১৯৩৯ সালে প্রকাশিত উপন্যাসটি ছিল জয়েসের চূড়ান্ত কাজ। এটি একটি বহুলাংশে মূর্খতাপূর্ণ ভাষায় লেখা হয় যেটি একটি প্রতিসৃত প্রভাব তৈরি করতে একাধিক ভাষায় নিওলজিজম, পোর্টম্যানটিউ শব্দ, আইরিশ পদ্ধতি এবং শ্লেষের সাথে মানক ইংরাজিকে মিশ্রিত করে।এটিকে কল্পকাহিনীর কাজ হিসাবে শ্রেণীবদ্ধ করা হয়েছে যা বিশ্লেষণ এবং ডিকনস্ট্রাকশনের কাজের সাথে উপকথার একটি অংশকে একত্রিত করে।

## তথ্যসূত্র

## বহিঃসংযোগ

বিষয়শ্রেণী:১৮৮৪-এ জন্ম
বিষয়শ্রেণী:১৯৫৫-এ মৃত্যু
বিষয়শ্রেণী:মার্কিন পুরুষ সাংবাদিক
চঞ্চল (হিন্দু দর্শন)

**চঞ্চল** () অর্থ 'অবিবেচনা', 'চতুর', 'কাঁপানো', 'অসংলগ্ন', 'চলমান', 'ঝিকমিক', 'অস্থির', 'ভাগ্য', 'বাতাস'। এটি একটি সংস্কৃত বিশেষণ  মূলত মানুষের মন ও কর্মের অস্থির অস্থির প্রকৃতিকে নির্দেশ করে যা সঠিক বাচন ও দৃষ্টি অর্জনের জন্য স্থির, নিরপেক্ষ বা নিয়ন্ত্রণ করা প্রয়োজন।
## হিন্দুধর্মে
চঞ্চল হল সংস্কৃত ভাষায় 'চঁচলতা'-এর ভালো শব্দ; সংস্কৃত কবিতায় নাচের চোখওয়ালা মেয়েটিকে বলা হয় চঞ্চলক্ষী, যা বিরল গুণ বলে বিবেচিত হয়। যাইহোক, কুষাণ যুগের সাহিত্যিক প্রমাণের অংশ হিসাবে, চঞ্চল শব্দটি, যেমন ধাবণী ও রদিনী,  মাতৃদেবীর প্রকৃতি বা ক্রিয়া নির্দেশ করে। ভগবদ্গীতার ধ্যানযোগের ষষ্ঠ অধ্যায়ে প্রথম লাইনে ব্যবহৃত চঞ্চল শব্দটি অস্থির মনকে বোঝায় যা দূরে চলে যায়।

চঞ্চল, যার অর্থ, 'চঞ্চল-ভাগ্য', লক্ষ্মীর অনেকগুলো নামের মধ্যে একটি। ঋগ্বেদে লক্ষ্মীর কোনো উল্লেখ নেই। ঋগ্বেদের শ্রীকে যজুর্বেদে মূর্তিমান সত্তা হিসাবে দেবতা করা হয়েছে, এবং অথর্ববেদে তাকে সমৃদ্ধির জন্য প্রার্থনা করা হয়েছে। জতবেদস অগ্নিকে বারবার দেবীকে ভোতরী করতে বলা হয়; গুণবাচক  অনাপগামিনী চঞ্চলা অর্থাৎ দেবীর বহর বা চঞ্চল দিককে প্রতিফলিত করে। লক্ষ্মী বা চঞ্চলা যেমন অচল একজন শুধুমাত্র ধনী ও গতিশীলদের সাথে যুক্ত হয়, তাদের বর্ণ, ধর্ম বা বর্ণ যাই হোক না কেন। কারণ লক্ষ্মী হল চঞ্চলা অর্থাৎ তার পায়ে দ্রুত, তাকে অচলা অর্থাৎ 'অচল' করার জন্য, তাকে শান্তভাবে পূজা করা দরকার যাতে সে বিভ্রান্ত না হয়।
### যোগে
যোগে, বৃত্তি মানসিক সচেতনতার বিষয়বস্তুকে নির্দেশ করে যা চেতনার মাধ্যমের ব্যাঘাত। গুণের বৃত্তি সর্বদা সক্রিয় ও দ্রুত, গুণ বুদ্ধির অংশ হিসাবে কাজ করে, তাদের স্বভাবসিদ্ধ আচরণ চঞ্চল, অস্থির, কাঁপুনি (চঞ্চল) কার্যকলাপ, যা অভ্যাস, বৈরাগ্য ও ঈশ্বরপ্রণিধানের মাধ্যমে কোন কার্যকলাপ নিয়ন্ত্রণ করা যায়। পঞ্চরত্নম শ্লোক ৮.১৫-এ উল্লেখ করা হয়েছে যে চঞ্চলা হল সেই নাদি যা মেধ্যর সাথে গলায় বিশুদ্ধ চক্রে থাকে।
## শিখধর্মে
দশম গ্রন্থ, যেটি গুরু গ্রন্থ সাহিবের মতো শিখধর্মের গুরুত্বপূর্ণ গ্রন্থ, আমাদের বলে যে চঞ্চলা হল একটি ছন্দ বা মিটারের নাম যার প্রতিটি ত্রৈমাসিকে পরপর রাগান, জগন, রাগান, জগন ও লঘু রয়েছে, এই ছন্দটি চিত্র, বিরাজ ও ব্রহ্মরূপক নামেও পরিচিত এবং চৌবিস আউতারে দুবার ব্যবহার করা হয়েছে।

## তথ্যসূত্র

বিষয়শ্রেণী:হিন্দু দার্শনিক ধারণা
বিষয়শ্রেণী:শিখ পরিভাষা
বিষয়শ্রেণী:মনের দর্শন
বিষয়শ্রেণী:বেদান্ত
বিষয়শ্রেণী:যোগশাস্ত্রের ধারণা
বিষয়শ্রেণী:সংস্কৃত শব্দ ও বাক্যাংশ
কাঞ্চনমালা পাণ্ডে

**কাঞ্চনমালা ডি পাণ্ডে** হলেন একজন অন্ধ আন্তর্জাতিক মহিলা সাঁতারু। তিনি শৈশব থেকেই আন্তর্জাতিক, জাতীয় এবং রাষ্ট্রীয় পর্যায়ে বেশ কয়েকটি পদক জিতেছেন। আন্তর্জাতিক, জাতীয় ও রাজ্য পর্যায়ে ১১৫টি স্বর্ণ, ৪টি রৌপ্য এবং ১টি ব্রোঞ্জ সহ তাঁর বর্তমান পদকের সংখ্যা ১২০টি। তিনি সব স্তরের দৃষ্টিসম্পন্ন সাঁতারুদের সাথে সফলভাবে প্রতিযোগিতা করেছেন।

পাণ্ডে এগারোটি আন্তর্জাতিক পদক জিতেছেন, তার মধ্যে আছে মেক্সিকোতে কমনওয়েলথ গেমসে অংশগ্রহণ ছাড়াও ২০১৭ সালের বিশ্ব চ্যাম্পিয়নশিপ, ২০০৬ অস্ট্রেলিয়ায়, মালয়েশিয়ায় ২০০৬ সালের এফইএসপিআইসি গেমস, চীনে ২০১০ প্যারা-এশীয় গেমস এবং অন্যান্য অনেক টুর্নামেন্ট। তিনি সর্বদা একটি জাতীয় এবং রাজ্য স্তরে স্বর্ণপদক বিজয়ী। তিনি নিজের সন্তান জন্মের পরে, জাতীয় চ্যাম্পিয়নশিপে তিনটি স্বর্ণ জিতে একটি অসাধারণ প্রত্যাবর্তন করেছেন এবং এশিয়ান প্যারা গেমস সহ আসন্ন জাতীয় ও আন্তর্জাতিক টুর্নামেন্টে অংশগ্রহণ করতে চেয়েছেন। তিনি ভারতীয় রিজার্ভ ব্যাঙ্কের প্রথম শ্রেণির অফিসার।

## সম্মান ও পুরস্কার
সম্মাননা এবং পুরস্কার: কাঞ্চনমালাকে অসংখ্য পুরস্কারে ভূষিত করা হয়েছে, যার মধ্যে কয়েকটি হল:

১. এনসিপিইডিপি-মাইন্ডট্রি স্পেশাল জুরি হেলেন কেলার পুরস্কার ২০২১।

২. ২০১৮ সালের ৩রা ডিসেম্বর ভারতের উপরাষ্ট্রপতি শ্রী ভেঙ্কাইয়া নাইডুর হাত থেকে সেরা ক্রীড়া ব্যক্তি বিভাগে প্রতিবন্ধী ব্যক্তিদের জন্য জাতীয় পুরস্কার।

৩. শিপ্রা দাসের লেখা "দ্য লাইট উইদিন এ ডিফারেন্ট ভিশন অফ লাইফ" বইতে বিশিষ্ট স্থান পেয়েছেন, 

৪. আই ওয়ে দ্বারা 'নজর ইয়া নজরিয়া' জাতীয় টেলি-সিরিয়াল এবং স্কোর ফাউন্ডেশনের 'ইয়ে হ্যায় রৌশনি কা কারভান' একটি জাতীয় রেডিও সিরিয়ালে স্থান পেয়েছেন।

৫. ২০১২ সালের ১০ই জানুয়ারি আইবিএসএ (ইন্ডিয়ান ব্লাইন্ড স্পোর্টস অ্যাসোসিয়েশন) নতুন দিল্লি কর্তৃক "অসামান্য ক্রীড়াবিদ বিশেষ পুরস্কার" প্রদান করা হয়েছে।

৬. ২০০৯ সালের ২৭শে  অগাস্ট "অ্যাস্পায়ার ট্যালেন্ট অ্যাওয়ার্ড ২০০৯" -এ গুরগাঁওতে (নতুন দিল্লী) তৎকালীন মানবসম্পদ উন্নয়ন মন্ত্রী শ্রী কপিল সিবল কর্তৃক পুরস্কৃত করা হয়েছে।

৭. একলব্য ক্রীড়া পুরস্কার ২০০৮, সরকার কর্তৃক পুরস্কৃত। মহারাষ্ট্র রাজ্যের (মহারাষ্ট্রের গভর্নর শ্রী জামিরের হাতে) ২রা আগস্ট ২০০৯।

৮. ২০০৯ সালের ১৯শে জানুয়ারি, " নীলম কাঙ্গা পুরস্কার ২০০৯" , উপ-মুখ্যমন্ত্রী শ্রী ছগান ভুজবল মুম্বাইতে প্রদান করেন।

৯. ২০০৬ সালের ২৯শে মার্চ, ক্রীড়া রত্ন পুরস্কার ২০০৬, অমরাবতী মিউনিসিপ্যাল কর্পোরেশনের কমিশনার দ্বারা পুরস্কৃত।

১০. আইশা জাগতিক কর্তৃত্বান মহিলা পুরস্কার ২০০৫, অল ইন্ডিয়া স্ত্রী হিত অ্যাসোসিয়েশন, মুম্বাই কর্তৃক পুরস্কৃত।

১১. ২০০৪ সালের মার্চে, 'পরখ সমাজ কল্যাণ সংস্থা, নাগপুর কর্তৃক 'পরখ খেল রত্ন পুরস্কার' প্রদান করা হয়।

১২. ২০০৩ সালের ২৬শে জানুয়ারি, মহারাষ্ট্র রাজ্যের মন্ত্রী এবং পলক মন্ত্রী বিলাসরাও বালকৃষ্ণ পাতিল কর্তৃক পুরস্কৃত।

## তথ্যসূত্র

* 

বিষয়শ্রেণী:অমরাবতীর ব্যক্তি
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:১৯৯০-এ জন্ম
বিষয়শ্রেণী:ভারতীয় অন্ধ ব্যক্তি
বিষয়শ্রেণী:ভারতীয় নারী সাঁতারু
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী ক্রীড়াবিদ
মুহান্নদ আল শানকিতি

**মুহান্নদ মুস্তফা আল শানকিতি** (, ; জন্ম: ১২ মার্চ ১৯৯৯; **মুহান্নদ আল শানকিতি** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৭ সালে, আল শানকিতি সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় চার বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
মুহান্নদ মুস্তফা আল শানকিতি ১৯৯৯ সালের ১২ই মার্চ তারিখে সৌদি আরবের মদিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আল শানকিতি সৌদি আরব অনূর্ধ্ব-২০ এবং সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ৪ বছরে ৩৩ ম্যাচে অংশগ্রহণ এবং একটি শিরোপা জয়লাভ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সৌদি ফুটবলার
বিষয়শ্রেণী:আল ইত্তিহাদ ক্লাবের (জেদ্দা) খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:সৌদি আরবের আন্তর্জাতিক যুব ফুটবলার
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:মদিনার ব্যক্তি
বিষয়শ্রেণী:সৌদি প্রথম বিভাগ লিগের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২০২৫ কনকাকাফ গোল্ড কাপের খেলোয়াড়
অনিতা সুদ

**অনিতা সুদ** ভারতের একজন প্রাক্তন জাতীয় মহিলা সাঁতারের চ্যাম্পিয়ন। তিনি ১৯৮৭ সালের ১৭ই আগস্ট তারিখে ৮ ঘন্টা ১৫ মিনিট সময় নিয়ে ইংলিশ চ্যানেল অতিক্রম করেছিলেন এবং চ্যানেল অতিক্রমকারী দ্রুততম এশীয় সাঁতারু হয়েছিলেন। তিনি এই চ্যানেল অতিক্রমকারী ৩৩৩তম সাঁতারু ছিলেন। তিনি তাঁর কৃতিত্বের জন্য অর্জুন পুরস্কারে ভূষিত হন। সন্দীপ দিগভিকর তাঁর সাঁতারের প্রশিক্ষক।

## অর্জন
১৯৭৫ সাল থেকে অনিতা সাঁতার কাটছেন। তিনি ১৯৭৭ সালে, কেরলের ত্রিভান্দ্রমে জাতীয় বয়স বিভাগের সাঁতারে প্রথম খ্যাতি অর্জন করেছিলেন, এখানে তিনি অনূর্ধ্ব- ১৩ বিভাগে অংশগ্রহণ করেছিলেন এবং নয়টি পদক জিতেছিলেন। তাঁর পদকগুলির মধ্যে ছিল চারটি স্বর্ণ, চারটি রৌপ্য এবং একটি ব্রোঞ্জ। এক বছর পরে তিনি বোম্বেতে মহারাষ্ট্র রাজ্যের প্রতিযোগিতায় ছয়টি শিরোপা জিতেছিলেন এবং দুটি রেকর্ডের উন্নতি ঘটিয়েছিলেন। এরপর তিনি ১০০ মিটার ফ্রিস্টাইলে দীর্ঘ দিনের জাতীয় চ্যাম্পিয়ন বরিষ্ঠ (সিনিয়র) স্মিতা দেশাইকে পরাজিত করেছিলেন। এইখানে তিনি নিজের উপস্থিতিকে দৃঢ়ভাবে সকলের সামনে প্রতিষ্ঠিত করেছিলেন।

## বিতর্ক

২০১৬ সালের অক্টোবরে অনিতা সুদ অবহেলাকৃত ড্রাইভিং করে যুগান্ত বিশ্বাস নামক একটি স্কুলের ছেলেকে পেছন থেকে ধাক্কা মেরে ছিলেন। তাঁর নামে একটি মামলা হয়েছিল। শেষ পর্যন্ত ছেলেটির আঘাত খুব কম থাকায় বলা হয়েছিল অনিতা সুদ উক্ত অপরাধের জন্য আলাদাভাবে দোষী সাব্যস্ত হবেন না।

## ব্যক্তিগত জীবন
অনিতা মহারাষ্ট্র থেকে এসেছেন।

তিনি অভিজিৎ মানকরকে বিবাহ করেছেন এবং যুক্তরাষ্ট্রের অন্তর্গত ক্যালিফোর্নিয়ার লস এঞ্জেলেসে সপরিবারে বসবাস করেন। তাঁর ২জন সন্তান রয়েছে, পুত্রের নাম আরমান এবং কন্যার নাম আনিকা।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় নারী সাঁতারু
বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম